
I. Minőségi paraméterek 1 számú melléklet

1. sz. melléklet I. Vagyongazdálkodási közfeladatok 1. sz. melléklete

[bookmark: bookmark0]1. Nem lakáscélú ingatlanhasznosítás
1.1 [bookmark: _Hlk96523330][bookmark: bookmark1]Nem lakás céljára szolgáló helyiségek és egyéb nem lakáscélú ingatlanok hasznosítása a Közfeladat-ellátó részére átadott ingatlanok vonatkozásában
1.1.1 Az Önkormányzat tejes körű képviselete meghatalmazás alapján és annak keretei között
1.1.1.1 Az érdeklődök részére a szükséges tájékoztatás megadása.
1.1.1.2 Abban az esetben, ha a vagyongazdálkodásba átadott helyiség társasházban vagy szövetkezeti tulajdonban van, szükség szerint kapcsolattartás a tulajdonostársakkal, a társasház/ingatlan képviselőjével, valamint a szabályszerűen összehívott társasházi közgyűléseken való részvétel biztosítása, illetve a közös költség emelkedése esetén a bérlő részére annak közlése.
1.1.1.3 A 1.1.1.2. pont szerint összehívott közgyűléseken való részvétel keretében Közfeladat-ellátó feladatát képezi az Önkormányzat meghatalmazottjaként és képviseletében az alábbiakban meghatározott feladat:
a Közfeladat-ellátó a beérkező meghívóban szereplő kérdésekben képviseli az Önkormányzatot, ahol az Önkormányzat tulajdonosi érdekeinek megfelelő döntés meghozatalát kezdeményezi. Amennyiben a közgyűlésen felmerülő kérdésekhez az Önkormányzat döntése, állásfoglalása szükséges, a Közfeladat-ellátó tájékoztatja az Önkormányzat illetékes szervét a közgyűlések ilyen döntést igénylő meghirdetett és várható napirendi pontjairól, a közgyűlést megelőzően, lehetőség szerint 8 nappal korábban. Közfeladat-ellátó köteles az Önkormányzat, vagy a Vagyonrendeletben megjelölt bizottságok felhívására a társasházi közgyűléseken szereplő más kérdésekről is adatot szolgáltatni Önkormányzat kijelölt szerve számára.
A társasházak működésére, illetve a Közfeladat-ellátó általi tulajdonosi jogkörgyakorlásra vonatkozó információkat a Közfeladat-ellátó oly módon köteles nyilvántartani, hogy az Önkormányzat számára rendszeres, illetve eseti tájékoztatást tudjon adni.
1.1.1.4 Bérlő jogszabályt sértő magatartása, illetve szerződésszegése esetén a vonatkozó jogszabályok által erre az esetre biztosított jogok gyakorlása. Bérlő 30 napos bérleti díj, illetve a bérleti jogviszonyból eredő egyéb tartozása esetén jogkövetkezményekre való felhívást tartalmazó felszólítás kiküldése és nem teljesítés esetén a felmondás kiküldése.
1.1.2 A nem lakás céljára szolgáló helyiségek és egyéb nem lakáscélú ingatlanok hasznosítása és az ezzel kapcsolatos eljárások előkészítése és lebonyolításával kapcsolatos feladatok
1.1.2.1 Nem lakás céljára szolgáló helyiségek és egyéb nem lakáscélú ingatlanok bérbeadása érdekében a potenciális bérlők felkutatása, majd a vonatkozó jogszabályokban meghatározott értékhatár figyelembevételével és a vonatkozó jogszabályok rendelkezései szerint versenyeztetési eljárás előkészítése, lebonyolítása. Ennek keretében szükség esetén a tulajdonosi hozzájárulás beszerzése, a pályázati felhívás elkészítése, ajánlattételi eljárás esetén a pályázók ajánlatainak fogadása, a beérkezett ajánlatok érvényességi szempontból történő ellenőrzése, a legkedvezőbb ajánlatot tevő pályázó kiválasztása.
Esetleges licit vagy árverés esetén, az érvényes ajánlatot adók licitre történő meghívása, licit vagy árverés lebonyolítása (elektronikus vagy személyes), a legkedvezőbb ajánlattevő megnevezése, valamint a bérleti szerződés feltételeire vonatkozó javaslattétel.

1.1.2.2 A bérleti szerződés megkötését megelőző egyeztetések szükség szerinti lefolytatása az Önkormányzat  az érintett jogszabályokban és az Önkormányzat belső intézkedéseiben meghatározott  szervezeti egységeivel, ezt követően bérleti szerződés tervezet és szakmailag megalapozott és megfelelően előkészített előterjesztés készítése a döntésre jogosult testület számára, valamint szükség esetén a tulajdonosi hozzájárulás beszerzése.
1.1.2.3 Az Önkormányzat megbízottjaként a döntésre jogosult testület határozata alapján a helyiségek, ingatlanok hasznosítására (ideértve az ingyenes vagy kedvezményes hasznosítást is) irányuló szerződés a vonatkozó jogszabályok figyelembevételével történő előkészítése, valamint a Fővárosi Önkormányzat 22/2012.(III.14.) Főv. Kgy. rendelet 43. § (8) bekezdés d) pontjában foglaltakkal összhangban adott meghatalmazás alapján a szerződés aláírása.
1.1.2.4 A cégszerűen aláírt szerződés megküldése ingatlan hasznosítására irányuló szerződése estében 1 db eredeti, ingatlan értékesítése esetében 2 db eredeti példányban, a Főpolgármesteri Hivatal Vagyongazdálkodási Főosztály részére.
1.1.3 A megkötött bérleti/használati szerződésekkel, valamint a bérlőkkel/használókkal kapcsolatos feladatok ellátása.
1.1.3.1 A szerződések folyamatos monitoringja (szerződésekben, házirendben előirt és egyéb kötelezettségek) nyilvántartása, folyamatos felülvizsgálata, előírásai teljesülésének felügyelete, szükség szerint a teljesítésben való közreműködés. A tulajdonos érdekében szükségessé váló intézkedések megtétele (felszólítás, óvadék lehívása, fizetési meghagyás kibocsátásának kezdeményezése, felszámolási eljárás indításának kezdeményezése, felszámolási, végelszámolási és kényszertörlési eljárásokban a hitelezői igény határidőben történő bejelentése, kiürítési eljárás kezdeményezése stb.) és bérleti jogviszony tekintetében a tulajdonosi érdekek képviselete és érvényre juttatása. A kintlévőségek csökkentése érdekében a szerződés 5. számú mellékletének 4. pontja szerinti módon és határidőben fizetési felszólítások kiküldése, eredménytelenség esetén jogi érvényesítés kezdeményezése a tulajdonos felé, és az ebben történő közreműködés. A bérleti szerződések bármely okból történt megszűnését követően szükség szerint a tulajdonos 30 napon belüli értesítése a bérlemény kiürítésére vonatkozó végrehajtási eljárás megindítása érdekében.
1.1.3.2 A bérlővel való folyamatos kapcsolattartás és egyéb, a bérlő szerződés szerinti kötelezettségei teljesítésének ellenőrzése, szükség esetén helyszíni szemle keretében.
1.1.3.3 A bérleti díj mértékének szerződés szerinti változását figyelembe véve a konkrét összeg közlése a bérlővel.
1.1.3.4 A bérleti jogviszony megszűnését követően szükség esetén a használati díj megállapítása és közlése a használóval.
1.1.3.5 [bookmark: _Hlk96522557]A beruházásokra és felújításokra vonatkozóan, szükség szerint, megállapodás/tulajdonosi hozzájárulás (nyilatkozat) döntéshozó részére történő előkészítése, a közművek által kiadandó engedélyekhez szükséges tulajdonosi hozzájárulás aláírása és kiadása (a II/6. mellékletben szereplő ingatlanok tekintetében is). A bérlői vagy más használati jogosult által végzett beruházások, felújítások, műszaki szakmai felügyelete, az elvégzett feladatok dokumentálása.

1.1.4 A nem lakás céljára szolgáló helyiségek és egyéb nem lakáscélú ingatlanok nyilvántartási, valamint átadás-átvételi feladatai
1.1.4.1 A helyiség bérbeadásával és annak lebonyolításával kapcsolatos nyilvántartás vezetése, annak tartalmáról az Önkormányzat kérése esetén 8 napon belül írásbeli adatszolgáltatás teljesítése.
1.1.4.2 Adatszolgáltatás az Önkormányzat által indított kiürítési perekhez.
1.1.4.3 A megkötött szerződés alapján a helyiség birtokának bérlő részére történő birtok átruházása, illetve megszűnt szerződés esetében a helyiség birtokának visszavétele. Mind a birtok átruházásról, mind a birtok visszavételéről jegyzőkönyv felvétele.
1.1.4.4 Önkormányzat Főpolgármesteri Hivatala Vagyongazdálkodási Főosztály külön értesítése alapján a Vagyonelemek között nem szereplő, az Önkormányzat tulajdonában vagy vagyonkezelésében álló vagyonelemek, illetve aluljáróban lévő helyiségek esetében az 1.1.2.1 pont szerinti feladatok közül a külön értesítésben konkrétan meghatározott feladatok.
A versenyeztetési eljárás befejezését követő 15 napon belül az eljárás során keletkezett iratok Önkormányzat részére történő megküldése.
1.1.4.5 Amennyiben a hasznosítás során a Társaság által ellátott közfeladatok I/7 (Ingatlan értékesítés és jogi rendezése) jelű melléklete szerinti feladatok valamelyike a Vagyonelemek között szereplő ingatlanok esetében indokolttá válik, Közfeladat-ellátó Önkormányzattal előzetesen egyeztetve ellátja.
1.2 [bookmark: bookmark2]Külső partnerrel történő fejlesztés pályáztatása az Önkormányzat egyedi döntése alapján
Külső partnerrel történő közös fejlesztések versenyeztetési eljárásának lebonyolítása. A már előkészített fejlesztéshez a legjobb partner megtalálása, a legkedvezőbb feltételekkel.
1.2.1 Az elkészült és elfogadott megvalósíthatósági tanulmányok alapján a követelményrendszer adaptálása pályázati formába.
1.2.2 A pályázati lehetőségek legszélesebb körben történő meghirdetése.
1.2.3 Pályáztatás lefolytatása, a szerződés előkészítése a nyertes pályázóval.
1.2.4 Az Önkormányzat tulajdonosi döntésének meghozatala érdekében az előterjesztés elkészítése.
1.2.5 A fejlesztések megvalósítása során az Önkormányzat képviseletének teljes körű ellátása: jogi, pénzügyi, műszaki szempontból. 



